Trelis/gawiki huggingface dataset:
Bilearúibin. Is táirge buí dianscaoilte de ghnáth catabalachta haem é bilearúibin. Tá haem cumtha as haemaglóibin, príomh-chomhchuid d'fhuilchoirpíní dearga.
Tighearnán Ua Ruairc. Ba rí Bréifne é Tighearnán Ua Ruairc, (Sa Bhéarla "Tiernan O'Rourke"). Chuimsigh Bréifne a linne Deoise na Cille Móire an lá atá inniu ann agus achar eile 'Iarthar Bréifne' nó 'Bréifne Uí Ruairc' i gContae Liatroma.
Ba rí é gan trua gan taise agus ceann de na rithe cúige ba rathúla in Éirinn, sa Dara Céad Déag.
Robert Green. Is imreoir sacair é Robert Paul Green (r. 18 Eanáir 1980 i Chertsey, Sasana). Imríonn sé faoi láthair le Queens Park Ranger. D'imir sé le West Ham United ó 2006 go 2012, agus le Norwich City ó 1999 go 2006. Is coimeádaí é.
Cadavairín. Is móilín le boladh gráiniúil é cadavairín, táirgthe trí hidrealú próitéine le linn morgadh fíocháin ainmhithe.
Is dé-amín tocsaineach leis an fhoirmle NH2(CH2)5NH2 
é cadavairín, atá cosúil le pútraiscín (sa Bhéarla; "Putrescine"). Glaoitear peantán- 1,5--dé-amín agus peinteameitiléin-dé-amín air freisin.
Maltós. Is déshiúicríd é maltós (nó "siúcra braiche"), C12H22O11, foirmithe as dhá aonad ghlúcóis le nascáil α(1→4). Díorthaítear é trí hidrealú teoranta stáirse, aonad den pholaiméir seo.
Is é an darna aonad nó bhall de sraitheanna bithcheimiceacha tábhachtacha de slabhraí ghlúcóis.
Aigéad dí-ocsacoileach. Is aigéad orgánach de chuid an domlais é an t-aigéad dí-ocsacoileach, nó an "dí-ocsacoláit", an t-"aigéad coileanóch", nó an "3α,12α-díhiodrocsa-5β-coileanáit". Ceann de na haigéid thánaisteacha domlais atá ann, agus is seachthoradh meitibileachta de chuid na mbaictéar stéige é.
Bedknobs and Broomsticks. Scannán de chuid Disney ón bhliain 1971 is ea Bedknobs and Broomsticks. Ghlac Angela Lansbury agus David Tomlinson páirt ann.
The Parent Trap (scannán 1961). Scannán Disney is ea The Parent Trap (1961).
Enchanted. Scannán de chuid Disney ón bhliain 2007 is ea Enchanted ("faoi gheasa"). Ghlac Amy Adams, Patrick Dempsey, James Marsden, Timothy Spall, Idina Menzel, Rachel Covey, agus Susan Sarandon páirt ann.
Naisc sheachtracha.
Enchanted ar IMDB
An Coimisinéir Teanga. Oifig a bunaíodh in 2004 de thairbhe Acht na dTeangacha Oifigiúla 2003, é An Coimisinéir Teanga. Tá ról maoirseachta ag Oifig an Choimisinéara i leith chur i bhfeidhm na ndualgas teanga a bhfuil cur síos orthu san Acht agus is gá dó/di a bheith neamhspleách i mbun a c(h)úraimí. Ceapadh Seán Ó Cuirreáin mar chéad Choimisinéir ar 23 Feabhra 2004, de réir Chuid 4 den Acht.
Ceapachán.
Is é/í Uachtarán na hÉireann a cheapann an Coimisinéir ar chomhairle an Rialtais. Déantar é seo tar éis do Dháil Éireann agus Seanad Éireann rún a rith ina moltar an ceapachán.
Feidhmeanna an Choimisinéara.
Is gá don Choimisinéir monatóireacht a dhéanamh ar chur i bhfeidhm na ndualgas dátheangachais atá ar ranna agus ar chomhlachtaí stáit, de réir Acht na dTeangacha Oifigiúla 2003, chomh maith leis na bearta cuí a dhéanamh le cinntiú go mbaintear amach na spriocanna a bhíonn i gceist. Bíonn air/uirthi gearáin a fhiosrú faoi theip ranna agus comhlachtaí poiblí a ndualgais a chomhlíonadh faoin acht nó faoi achtachán ar bith eile a bhaineann le stádas nó úsáid na Gaeilge. Anuas air sin, tá sé mar dhualgas ar an gCoimisinéir comhairle a chur ar mhuintir an phobail faoina gcearta teanga agus comhairle a chur ar chomhlachtaí poiblí faoina ndualgais, chomh maith le tuarascáil bhliantúil a fhoilsiú ar na cúrsaí seo le cur faoi bhráid an Oireachtais. Is ceadmhach don Choimisinéir tráchtaireacht a dhéanamh ar fheidhmiú an Achta chomh maith.
Cumhachtaí an Choimisinéara.
Tá cosúlacht mhór idir na cumhachtaí atá ag an gCoimisinéir Teanga in Éirinn agus a bheadh ag Ombudsman. Tá sé de chumhacht ag an gCoimisinéir eolas, doiciméid nó fianaise bhéil a lorg, lena gcabhrófaí le cur i gcrích a d(h)ualgas. D'fhéadfaí fíneáil €2,000 nó/agus príosúnacht 6 mhí a ghearradh ar dhuine ar bith a gheofaí ciontach as diúltú nó teip comhoibriú leis an gCoimisinéir. Ach tá sé mar pholasaí ag an gCoimisinéir béim a leagan ar chomhpháirtíocht agus ar chomhoibriú agus ní ar bhagairtí dlí.
Jack Bruce. Sár dhord ghiotáraí as Albain é John Symon Asher "Jack" Bruce (rugadh 14 Bealtaine 1943), cé go bhfuil cáil freisin air mar amhránaí agus seinnteoir pianó. 
Chuir sé suim sa snagcheol ag aois óg agus d'fhág sé an "Royal Scottish Academy of Music and Drama" chun bheith ina sheinnteoir doird proifisiúnta. Bhí sé mar pháirt de go leor bannaí ach is dócha gurb é ""Cream" le hEric Clapton agus Ginger Baker an banna is cáiliúla a raibh sé ann. Scríobh sé (le Pete Brown) cuid de na hamhrain is mo le rá sna [60daí, ar nós "Sunshine Of Your Love", "White Room", "I Feel Free", srl. 
Tar éis Cream thaifead sé go leor albaim atá ar shár-chaighdean, cé nár bhaineadar an méid cáil amach fé mar a bhain Cream. Tar éis dó a theacht as drochthinneas ag tús an chéid seo tosaigh sé ag taifead arís, agus thaifead se albam nua le Robin Trower i 2007, "Seven Moons"".
Craig Farrell. B'imreoir sacair é Craig Wayne Farrell (5 Nollaig, 1982 i Middlesbrough, Sasana - 30 Bealtaine 2022).
Ollie Cahill. Is imreoir sacair Éireannach é Ollie Cahill (r. 29 Meán Fómhair 1975 i gCluain Meala, Contae Thiobraid Árann, Poblacht na hÉireann). Imríonn sé faoi láthair le Bohemians. 
D'imir sé le Shamrock Rovers FC don séasúr 2009-10 agus roimhe sin le Shelbourne ó 2002 go 2006. Roimhe sin bhí sé ag imirt le Clonmel Town agus club Sasanach Northampton Town. Chuaigh sé go dtí Drogheda United. D'aimsigh sé an cúl mór i gcoinne Levadia Tallinn ar an 16 Iúil 2008.
Colin Healy. Is imreoir sacair é Colin Healy (r. 14 Márta, 1980 i gCorcaigh, Poblacht na hÉireann). Tá sé ag imirt faoi láthair le Corcaigh arís. D'imir sé roimhe sin le Falkirk in Albain agus é ar iasacht ó Ipswich Town. D'imir sé freisin le Celtic F.C. ó 1998 go 2003. D'imir sé le Sunderland ó 2003 go 2005. D'imir sé le Livingston agus Barnsley roimhe sin.
Liam Kearney. Is imreoir sacair é Liam Kearney (r.10 Eanáir, 1983 i Corcaigh, Éire). Imríonn sé faoi láthair le Dandenong Thunder san Astráil, áit a fuair sé ceithre cúil. D'imir sé le Derry City ó 2009-2010, Shelbourne ó 2006 go 2007 agus Cork City ó 2007 go 2009 agus Waterford United sa bhliain 2010.
Michael Devine. Is imreoir peile é Michael Devine (r.19 Márta, 1973 i Cóbh, Éire). Imríonn sé faoi láthair le Cork City. D'imir sé le Cobh Ramblers ón séasúr 1997/1998. D'imir sé le Waterford United ón séasúr 1999/2000. Is coimeádaí cúil é.
Sliabh Dónairt. Sliabh in oirthuaisceart na hÉireann is ea Sliabh Dónairt, i gContae an Dúin, Cúige Uladh. Tá sé 849 m in airde agus é ag seasamh beagnach cois na farraige, ar imeall shliabhraon na mBeanna Bóirce.
Tá an Caisleán Nua, baile beag cois trá, suite taobh ó thuaidh faoi. Is féidir radharcanna a fháil, a fhad le Bhéal Feirste, atá 30 míle níos faide ó thuaidh, óna bharr. Tá sé éasca an sliabh a dhreapadh mar tá cosán leagtha síos do chuairteoirí. 
Is dócha gurb é an gné is suntasaí faoin sliabh seo ná a bhalla cloiche, sé sin 'Balla an Mhúrn', a síneann amach ar a ghualainn deisceartacha agus iartharacha.
Seán Ó Cuirreáin. Chaith Seán Ó Cuirreáin deich mbliana ag feidhmiú mar Choimisinéir Teanga in Éirinn. Ba é an chéad duine é a ceapadh sa phost sin, de thairbhe Acht na dTeangacha Oifigiúla 2003. Ceapadh é ar 23 Feabhra 2004. Bhí sé ina Leas-Cheannasaí ar Raidió na Gaeltachta agus ina iriseoir ansin ar feadh 25 bliana sular ceapadh é.
D'éirigh sé as an bpost mar Choimisinéir Teanga ar an 23 Feabhra 2014 mar go raibh sé den tuairim go raibh an Ghaeilge á himeallú diaidh ar ndiaidh. "An rogha a bhí agam ná seasamh siar ó mo cheapachán mar Choimisinéir Teanga ar bhonn prionsabail le haird a dhíriú ar na ceisteanna seo nó leanúint orm agus, ar an bhealach sin, a bheith páirteach sa chur i gcéill," a dúirt sé le Comhchoiste Oireachtais i mí Eanáir 2014.
I 2018 cheap an tUachtarán Mícheál D. Ó hUigínn é ar an gComhairle Stáit.
Saol.
Tógadh Seán Ó Cuirreáin in aice le Gort an Choirce i dTír Chonaill agus d'fhreastail sé ar an ollscoil i nGaillimh. Chaith sé trí bliana ina dhiaidh sin ag obair le Comhdháil Náisiúnta na Gaeilge agus go páirtaimseartha le RTÉ. Ansin thosaigh sé ag obair le Raidió na Gaeltachta i 1979, áit ar fhan sé go dtí gur ceapadh ina Choimisinéir Teanga é.
Seoladh leabhar dá chuid, "Éagóir - Maolra Seoighe agus dúnmharuithe Mhám Trasna" ar an 19 Bealtaine 2016. Insint úrnua é seo ar scéal Mhaolra Seoighe agus Dúnmharuithe Mhám Trasna, a bhfuil pictiúir stairiúla agus taifid oifigiúla ann nár foilsíodh cheana i bhfoirm leabhair.
K2. Is é K2, nó "Ketu" mar a tugann na daoine áitiúla air, an dara sliabh is airde ar an domhan (is é Sliabh Everest an ceann is airde). Is páirt de shliabhraon Karakoram é sna Himiléithe atá suite i réigiún na Caismíre ar an teorainn idir Gilgit-Baltistan, an Phacastáin agus Contae Uathrialach Taxkorgan Tajik, sna Tiarnais Nua i nDaon-Phoblacht na Síne. Tá K2 8,611 méadar (28,251 troigh) ar airde.
Ba iad Lino Lacedelli agus Achille Compagnoni na chéad daoine a shroich barr an tsléibhe, ar an 31ú lá de Mhí Iúil 1954. Baill de ghrúpa Iodálach faoi cheannas Ardito Desio a bhí iontu.
Bangalore. Cathair mhór san India í Bangalore (Béarla Indiach: ˈbæŋgəloːɾ), nó Bengaluru go hoifigiúil (Kannada: ಬೆಂಗಳೂರು, beŋgəɭuːɾu), an tríú chathair is mó de réir daonra sa tír. 
Suite ar an Ardchlár Deccan, príomhchathair an stát Indiach Karnataka atá inti. 
Geilleagar.
Tugtar "Silicon Valley na hIndia" uirthi, mar gheall ar an méid mór tionscail atá lonnaithe sa chathair - bogearraí, teileachumarsáid, tionscal trom, aeraspás agus trealamh trom ach go haírithe.
Ósaca. Is cathair sa tSeapáin í Ósaca nó Osaka (大阪市, Ōsaka-shi), "dara cathair na Seapáine" mar a glaoitear uirthi go forleathan. Luíonn an chathair ar bhéal na hAbhainn Yodo i gCuan Ósaca sa réigiún Kansaí ar an príomh-oileán Honshū. Príomhchathair an Mhaoracht Osaka atá inti, agus príomhchathair tráchtála na tíre go traidisiúnta chomh maith. Tá 2,666,371 duine ina gcónaí in Ōsaka agus 18,768,395 i gceantair na cathrach (daonáireamh 2010).
 
Bardaí Ósaca.
Tá 10 Bardaí (区, ku) i Ósaca.
Denis Behan. Is imreoir sacair é Denis Behan (r. 2 Eanáir, 1984 i dTrá Lí, Ciarraí, Éire). Imríonn sé i Luimneach faoi láthair. D'imir sé cheana le Cork City agus Hartlpool United. Scóráil sé 28 cúl le Cork City ón Bhliain 2002 go dtí 2008. D'aimsigh sé a cheathrú agus fiche cúl in aghaidh Sligo Rovers ar an 3 Lúnasa, 2008. D'imir sé 145 cluiche le Cork City ó 2002 go 8 Lúnasa, 2008. Fuair sé an cárta dearg in aghaidh FC Haka ar an 31 Iúil, 2008 sa Chorn UEFA. Bhuaigh FC Haka 4-0.
John O'Flynn. Is imreoir sacair é John O'Flynn (r.11 Iúil, 1982 i Cobh, Éire). Imríonn sé faoi láthair le Exeter City. D'aimsigh sé 68 cúl le Cork City ó 2002 go 2008.
Billy Woods. Is imreoir sacair é Billy Woods (r.24 Deireadh Fómhair, 1973 i Mainistir na Corann, Éire). Imríonn sé faoi láthair le Cork City. D'imir sé le Tranmere Rovers roimhe sin. D'imir sé le Portadown ón séasúr 1997/1998. D'imir sé le Shamrock Rovers ó 1998 go 2002. Imríonn sé le Cork City anois agus fuair sé an geansaí uimhir a 21.
Louis-Ferdinand Céline. Scríbhneoir a rugadh i bPáras na Fraince ab ea Louis-Ferdinand Céline (27 Bealtaine 1894 – 1 Iúil 1961). Scríobh sé an leabhar "Voyage au bout de la nuit" (aistrithe go Béarla faoin teideal "Journey to the End of the Night") sa bhliain 1932.
Jean-Paul Sartre. Scríbhneoir agus fealsamh a rugadh i bPáras sa Fhrainc ab ea Jean-Paul Sartre (21 Meitheamh 1905 – 15 Aibreán 1980), duine de mhórfhealsúna na fichiú haoise, a bheartaigh fealsúnacht an eiseachais. 
Saol.
D'fhreastail Sarte ar an an École Normale Supérieure sna 1920idí agus bronnadh an ""agrégation de philosophie" air sa bhliain 1929. Bhuail sé le Simone de Beauvoir ag an ENS agus bhí cairdeas agus comhar eatarthu ar feadh a saoil. Bronnadh an "agrégation" san fhealsúnacht ar de Beauvoir ag an am céanna.
Bhí Sartre ag múineadh fealsúnachta i bPáras sna 1930idí. D'fholisigh sé an t-úrscéal "La Nausée "('Déistin') sa bhliain 1938. 
Ghlac Sartre páirt sa Dara Cogadh Domhanda. Gabhadh é i bPadoux sa bhliain 1940 agus cuireadh faoi ghlas é in Stalag XII-D, Trier. Ina phríosúnach, scríobh sé an dráma Nollag, Barjona, nó "Bariona, ou le Fils du tonnerre"." Rinne sé iarracht Iósaef a shamhlú agus é i mBeithil. 
Ligeadh saor é an bhliain dár gcionn agus tháinig sé ar ais ina mhúinteoireacht i bPáras. 
Tháinig an tráchtas fealsúnach "L’Être et le Néant" ('Beith agus Neamhní') amach sa bhliain 1943. 
Tar éis an Dara Cogadh Domhanda agus ar son chúis an eiseachais, bhunaigh sé an iris "Les Temps Modernes" in éineacht le Simone De Beauvoir, Maurice Merleau-Ponty agus baill eile de lucht intleachta na héite chlé. Dá dheasca sin, bhí sé in ann a chuid smaointe a chur chun cinn ar raon fairsing ábhar, an cumannachas agus an t-aindiachas, cuir i gcás. 
Shiúil sé an domhan agus bhuail sé le ceannairí cumannacha ar nós Fidel Castro agus Che Guevara.
Bronnadh Duais Nobel na Litríochta air sa bhliain 1964, ach dhiúltaigh sé í.
Fealsúnacht.
Tá clú agus cáil ar artre mar gheall ar a húrscéalta meitifisiciúla.
Déanann Sartre idirdhealú ina shaothar fealsúnachta "L’Être et le Néant" (1943) idir "l’être-en-soi" (an bheith inti féin), "l’être-pour-soi" (an bheith di féin), agus "l’être-pour-autrui" (an bheith do dhaoine eile).
Is ionann "l’être-en-soi" agus nithe neamhchomhfhiosacha, .i. na nithe nach bhfuil comhfhios acu, mar shampla, crainn agus leabhair. I gcodarsanacht leo sin atá "l’être-pour-soi", nó na neacha comhfhiosacha.
Mar sin, is é an comhfhios a dhealaíonn "l’être-en-soi" agus "l’être-pour-soi" óna chéile. I gcodarsanacht leis na nithe atá neamh-chomhfhiosach nó "en-soi", tá le "néant" (neamhnitheacht) idir an duine comhfhiosach agus an domhan ina maireann sé. In "L’Être et le Néant", deir Sartre gurb é an duine a ghineann an neamhnitheacht sa saol. Is neamhnitheacht nó folús sa duine féin í seo, agus is féidir leis an duine an neamhnitheacht seo a líonadh lena smaointe agus lena ghníomhartha samhlaithe. Mar sin, tá ar chumas an duine an todhchaí a shamhlú, agus is féidir leis a ghníomhartha féin a roghnú. Agus mar a dúirt sé chomh maith, Dúirt Jean-Paul Sartre ar fad é, b’fhéidir go mbeidh amanna níos áille ann, ach is linne an ceann seo.
Tionchar in Éirinn.
Rinneadh anailís chomparáideach ar choincheap na beithe i saothar an Ríordánaigh agus i saothar Sartre.
Bertrand Russell. B'fhealsamh, matamaiticeoir agus eolaí é Bertrand Russell (18 Bealtaine 1872 - 2 Feabhra 1970). Rugadh agus tógadh sa Bhreatain Bheag é, ach chaith sé an chuid ba mhó dá shaol i Sasana. Scríobh sé an leabhar "Principia Matimatica" agus an aiste "On Denoting". Chaith sé tamall in Ollscoil Cambridge. Bronnadh an Duais Nobel na Litríochta air sa bhliain 1950.
Teangacha Seimíteacha. Is brainse i bhfine na dteangacha Afráiseacha iad na teangacha Seimíteacha. Tá siad ag thart ar 330 milliún duine atá ina gcónaí sa Mheán-Oirthear nó ina thimpeall den chuid is mó. is iad an Araibis, an Amairis, an Tigrinis (teanga náisiúnta na hEiritré) agus an Eabhrais na teangacha is líonmhaire cainteoirí sa ghrúpa seo inniu. Teangacha stairiúla Seimíteacha iad an Éablais, an Acáidis, an Fhéinícis agus an Aramais, mar shampla.
Níl na saineolaithe go léir ar aon fhocal faoin dóigh cheart leis na teangacha Seimíteacha a dheighilt ina bhfobhrainsí. Níl anseo ach tuiscint amháin:
Kodaline. Is banna rac-cheoil as Sord, Baile Átha Cliath é Kodaline (21 Demands) mar is fearr aithne orthu anois. Cruthaíodh an banna sa samhradh sa bhliain 2005 agus thosaigh siad ag cumadh amhráin bunaidh ag déanamh iarracht saghais cheoil difriúla a chur le chéile in ord a bhfuaim bunaidh a dhéanamh. Ar an 9ú Márta 2007 d’fhuascail an banna singil darbh ainm "Give Me A Minute" agus bhuail sé uimhir a haon sna cairteanna lom láithreach. Mar seo rinne sé 21 Demands an chéad banna gan síniú riamh an chéad áit a fháil sna cairteanna bunaithe ar díolacháin íosluchtú amháin. Faoi láthair bíonn an banna ag obair ar a n-albam nua, ag cumadh agus ag déanamh a dtaifeadaí gach seachtain.
Is iad atá sa bhanna ná:
69 (suíomh gnéis). Suíomh colainneacha sa chomhriachtain is ea an 69 (nó seasca naoi uaireanta) (ar a dtugtar "soixante-neuf" na Fraincise agus 'pógadh féileacáin') a ligeann do bheirt gnéas béil a dhéanamh ar a chéile. Chun an 69 a dhéanamh glacann an bheirt suíomh coirp sa chruth go bhfuil ball giniúna an duine eile ós comhair an bhéil agus déanann siad gnéas béil ar a chéile ag an uair chéanna.
Tugtar 69 air seo as siocair go gcuireann suíomh coirp na beirte an uimhir 69 i gcuimhne do dhaoine.
Kenneth H. Jackson. Bhí Kenneth Hurlstone Jackson ar na taighdeoirí ab fhearr a d’oibir ar na teangthacha Ceilteacha ina am. Rugadh i gCroydon Shasana sa bhliain 1909 é.
Rinne sé a chuid staidéir faoi stiúrthóireacht Nora Kershaw Chadwick.
Bhí na sé theangaidh Cheilteacha ar a thoil aige: Briotáinis, Coirnis, Gaeilg na hAlbana, Breatnais, Gaeilg agus Manainnis.
Bhí sé ina mhúinteoir Cheiltise in Harvard i 1939 agus ansin in ollscoil Dhún Éideann i 1949 (áit a raibh sé ina chathaoirleach ar an litríocht Cheilteach). 
Ba bhall do chuid mhaith institiúidí móra sa Bhreatain Mhóir agus in Éirinn é. 
Scríobh sé cuid mhaith leabharthach tábhachtach, ina measc leabhar ollmhór fá dtaobh do d’fhóineolaíocht stairiúil na Briotáinise i 1967. 
Fuair sé bás i Mí na bhFaoilleach sa bhliain 1991.
Tír na nÓg. Tír mhiotasach san Fhiannaíocht is ea Tír na nÓg ("Tír inna n-Óc" sa tSean-Ghaeilge). Is í an tSíoraíocht is mó cáil uirthi sa bhéaloideas Gaelach í agus is ann a théadh Tuatha Dé Danann agus na "sídhe" chun cónaithe tar éis dóibh Éire a fhágáil. Tá Tír na nÓg cosúil le Síoraíochtaí eile sa bhéaloideas Gaelach, síoraíochtaí amhail Mag Mell agus Eamhain Úllach.
Deirtí go raibh Tír na nÓg suite taobh thall d'imeall an domhain ar oileán sa chian-Iarthar agus nárbh fhéidir le duine dul ann gan turas fada crua a chur de nó gan cuireadh a fháil ó na sídhe a chónaíodh ann. Sna scéalta taistil ("echtra" agus "immram") a raibh tóir orthu sa Mheánaois tugann laochra agus manaigh éagsúla cuairt ar an oileán seo a raibh a áitritheoirí saor ón mbreoiteacht, ón aois agus ón mbás. Is áit í nach ann ach don cheol, don áilleacht, don neart, don óige agus do gach ní taitneamhach sa saol.
Thar aon duine eile, baineann Tír na nÓg le hOisín, mac Fhinn Mhic Cumhaill, a imíonn ann in éineacht le bean álainn, Niamh Chinn Óir. Tar éis seal a chaitheamh ann is mór an fonn atá air filleadh ar Éireann chun a chuid cairde san Fhiann a fheiceáil, ach deirtear leis go bhfuil 300 bliain imithe thart cé go n-áiríonn Oisín nach bhfuil ach tamall de bhlianta caite. Filleann sé ar Éirinn ar chapall Néimhe ach roimh dó imeacht tugtar foláireamh dó gan chos a leagan ar an talamh agus é in Éirinn mar dá ndéanfadh sé amhlaidh thitfeadh aois na dtrí chéad bliain air láithreach. Nuair a bhaineann sé Éire amach fionnann sé go bhfuil na Fianna go léir básaithe. Agus é ar a chamchuairt iarann scata fear air cuidiú leo cloch mhór a bhogadh agus nuair a chromann sé síos chun amhlaidh a dhéanamh titeann sé ar an talamh agus déantar seanfhear de ar an toirt. Roimh dó bás a fháil insíonn sé a scéal do Phádraig Naofa.
Poitou. Ba chúige é Poitou in iar-láir na Fraince agus bhí Poitiers ina phríomhchathair. Glaoití Thifalia (nó Theiphalia) ar réigiún Phoitou sa 6ú haois. Tá talamh riascach glaoite Marais Poitevin ar mhurascaill Phoitou, ar chósta thiar na Fraince, díreach ó thuaidh ó La Rochelle.
La Rochelle. Is cathair í La Rochelle in iarthar na Fraince, agus is calafort í ar Bhá na Bioscáine, ar chiumhais chósta an Atlantaigh. Is í príomhchathair an limistéir riaracháin ("i bhFraincis "département") Charente-Maritime í. 
Tá nasc droichid idir La Rochelle agus an t-oileán máguaird, an 'Île de Ré'. Bhí an droichead, an ceann is faide sa bhFrainc agus 2.9 km ar fad, tógtha sa bhliain 1988. Osclaíonn a calafort isteach i gcaolas cosanta, an Pertuis d'Antioche.
Easóg. Cineál ainmhí beag feoiliteach í an easóg ("Mustela herminea"). Ainmneacha Gaeilge eile iad eas, beainín uasal agus cailín uasal. Bíonn na heasóga le fáil sna réigiúin mheasartha, fho-Artacha agus Artacha san Eoraip, san Áise agus i Meiriceá Thuaidh. Tugadh roinnt acu go dtí an Nua-Shéalainn freisin le srianta a chur leis na coiníní a bhí ag rith damhsa ar fud na n-oileán.
Bíonn na heasóga amuigh istoíche nó le creapascal an lae. Uaireanta, d'fheicfeá ceann acu de lá freisin. 
Maraíonn an easóg feithidí, coiníní, creimirí cosúil le luchóga agus francaigh, éanacha, agus uaireanta, éisc. Tá an easóg in ann ainmhithe is mó ná í féin a mharú. Nuair is féidir léi níos mó ainmhithe a mharú ná a ithe, cuireann sí an farasbarr acu i dtaisce le haghaidh na coise tinne. 
Tugann an easóg an-aire dá chríoch féin, agus í ag cur ruaigeadh ar na heasóga eile den ghnéas chéanna a chastar uirthi taobh istigh dá raon. Bíonn níos mó ná aon phluais aici taobh istigh dá raon, agus is minic a bhaineann sí úsáid as pluaiseanna na n-ainmhithe a mharaíonn sí. Cé go bhfuil an easóg chomh beag is atá, tá an baineannach an-fhada ag iompar clainne, mar atá, aon mhí déag. Luíonn sé le réasún nach féidir leis an easóg ach aon ál amháin a bhreith in aghaidh na bliana.
Bíonn an easóg donn, ach i dtíortha ina mbíonn sé ag síobadh sneachta sa gheimhreadh, iompaíonn an easóg bán le nach n-aithneofaí thar an sneachta í.
Gascogne. Ba phrionsacht í an Ghascogne (nó "La Gascogne" sa bhFraincis) sna Lúth-Mheánaoiseanna in iardheisceart na Fraince.
Sa bhliain 1790, agus Réabhlóid na Fraince críochnaithe, bunaíodh na 'limistéir riaracháin' nó "departments" fud fad na Fraince agus roinneadh agus cumascadh an Ghascogne ina chodanna agus tá sí anois spréite i measc "departments" éagsúla.
Vittorio Emanuele II na Saváí. B'é Vittorio Emanuele II na Saváí (Iodáilis: "Vittorio Emanuele II di Savoia"), (14 Márta, 1820 – 9 Eanáir, 1878) 'Rí na hIodáile' , agus Rí Phiedmont, na Saváí, agus na Sairdíne ó 1849 go dtí 1861. Ghlac sé an teideal "Rí na hIodáile" ar an 18ú Mí Feabhra, 1861, agus b'é an chéad rí é ar an Iodáil aontaithe, teideal a choimeád sé go lá a bháis sa bhliain 1878.
Champs-Élysées. Is bóthar mór é Champs-Élysées i bPáras. Tá an Arc de Triomphe lonnaithe ar bharr na sráide seo. Ag bun na sráide tá "Place de la Concorde".
Coldplay. Is banna rac-cheoil Briotanach iad Coldplay. Seinneann Chris Martin an pianó agus seinneann Jonny Buckland an giotár. Dhíol siad 90 milliún taifead. Is é Chris Martin an ceannaire ar Coldplay. Thóg an banna an t-ainm “Coldplay” ó leabhar filíochta. Tá Coldplay go mór ar son na timpeallachta; déanann siad taisteal i gcarranna agus nó ar thraein seachas ar eitleán, mar shampla ó Shasana go dtí an Fhrainc ar an Eurostar agus ar camchuairt i Meiriceá ar bhus. Roinneann Coldplay an brabús a shaothraíonn siad go cothrom eatarthu féin, agus ní thuilleann aon duine níos mó ná éinne eile.
José Manuel Barroso. Is polaiteoir Eorpach é José Manuel Durão Barroso (a rugadh 23 Márta, 1956). Bhí sé mar Phríomhaire na Portaingéile agus mar Uachtarán ar Choimisiún na hEorpa.
Dave Mooney. Is imreoir sacair Éireannach é Dave Mooney (r. 30 Deireadh Fómhair, 1984 i Baile Átha Cliath, Éire). Imríonn sé faoi láthair le Leyton Orient. D'imir sé le Shamrock Rovers ó 2004 go 2005. D'imir sé le Longford Town ó 2005 go 2007. Bhí sé le Reading ó 2008 go 2011, i measc iasachtaí go clubanna mar Colchester, Norwich agus Charlton. Scór sé 26 chúl le an fhoireann Longfort. D'imir Mooney le Cork City sa bhliana 2008 agus scór sé a lán chúl. Scór sé 15 chúl. 
Sa hEircom League, scór sé v Derry City, Gaillimh Aontaithe, UCD, Sligo Rovers, Bray Wanderers agus daoine eile. Sa Corn UEFA, d'aimsigh sé cúl v FC Haka ar an 17 Iúil, 2008, sa Crosaire Tuirnéir. Rugadh é i 1984. Ar an 20 Lúnasa, 2008, chuaigh sé go dtí Reading agus fúair sé an geansaí uimhir a dó dhéag.
Pete's Dragon. Scannán de chuid Disney ón bhliain 1977 is ea Pete's Dragon. Ghlac Helen Reddy, Jim Dale, Mickey Rooney, Red Buttons, agus Shelley Winters páirt ann.
Naisc sheachtracha.
Pete's Dragon ar IMDB
Titanic (scannán 1997). Is scannán ón bhliain 1997 é Titanic. Ba é seo an scannán is mó a thug airgead isteach sa bhliain 1997.
Ar an 23 Márta 1998, bhuaigh an scannán “Titanic” an Oscar don scannán is fearr, is go leor eile, ag Gradaim an Acadaimh.
Ballykissangel. Ba chlár teilifíse é Ballykissangel ("Baile Coisc Aingeal", 1996 - 2001).